Maria Restituta Kafka

Syster Maria Restituta, egentlig Helene Kafka (1894–1943) var en østerriksk nonne og sykepleier som ble henrettet av nazistene.

Etter første verdenskrig begynte hun å arbeide på sykehuset i Mödling, der hun med tiden ble den ledende operasjonssøsteren. Sykehuset ble rammet av nazifiseringen etter den tyske innmarsjen i Østerrike i 1938, Anschluss. Maria Restituta ble beordret til å ta ned krusifiksene fra sykehusets vegger. Hun nektet å gjøre det og uttalte seg kritisk om det nazityske regime. En av sykehusets leger, som støttet nazistene, angav Maria Restituta, og hun ble arrestert av Gestapo på askeonsdag 1942. 

I slutten av oktober 1942 ble hun dømt av Folkedomstolen til døden for «samrøre med fienden og planlagt høyforræderi». Søster Maria Restituta ble henrettet med giljotin den 30. mars 1943.

Pave Johannes Paul II saligerklærte Søster Maria Restituta da han besøkte Wien den 21. juni 1998.

 Referanser 

 Eksterne lenker 
 Tyskspråklig websted om Søster Maria Restituta

Kategori:Personer fra Brno
Kategori:Østerrikske katolske ordenssøstre og nonner
Kategori:Saligkårede
Kategori:Østerrikere fra andre verdenskrig
Kategori:Personer dømt for forbrytelser mot det tyske nazi-regimet
Kategori:Henrettede personer
Kategori:Personer henrettet ved giljotinering